Verksteds-Arbeideren

Verksteds-Arbeideren var en bedriftsavis utgitt av Norges Kommunistiske Parti for jernbanearbeidere i Drammen. Den kom ut fra 1924 til 1928.Side 273. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

Midt på 1920-tallet omorganiserte NKP partiet. Mens medlemmene tidligere hadde vært organisert i stedslag, satset man nå på å bygge opp grunnorganisasjoner på de mest sentrale arbeidsplassene. Disse «bedriftscellene» ga mange steder ut egne aviser. Verksteds-Arbeideren var den første bedriftsavisen partiet dro i gang,Side 87. Ole Martin Rønning: «Norges Kommunistiske Partis presse» i Arbeiderhistorie 2004. Årbok for Arbeiderbevegelsens arkiv og bibliotek. ISBN 82-90759-21-5 og den første i Norden.Side 170. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

Den skilte seg etter hvert ut fra NKPs andre bedriftsaviser, ved at den engasjerte seg i fraksjonsstridene i partiet. I 1928 skrev den om Hornsruds regjering i positive ordelag og støttet partimedlemmene Olav Scheflo, Emil Stang d.y. og Jeanette Olsen som hadde forlatt partiet. Det endte med at Verksteds-Arbeideren brøt med NKP.Side 273. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

På slutten av 1920-tallet var NKP i sterk tilbakegang, noe som også preget aktiviteten i bedriftslagene og bidro til at mange av bedriftsavisene forsvant. Samtidig konkurrerte bedriftsavisene med den vanlige avisdriften i NKP om de høyst begrensede ressursene i partiet. Tidlig på 1930-tallet ble det imidlertid gjort nye anstrengelser for å gi ut slike aviser, og rundt 1932 hadde partiet trolig om lag 30 bedriftsaviser.Side 88. Ole Martin Rønning: «Norges Kommunistiske Partis presse» i Arbeiderhistorie 2004. Årbok for Arbeiderbevegelsens arkiv og bibliotek.ISBN 82-90759-21-5

Referanser

Kategori:Norges Kommunistiske Parti